Den tidligere AaB-træner Lars Søndergaard er fyret i Viborg. Samtidig får Michael Jakobsen ny træner i Spanien.

AaB solgte i sommer Michael Jakobsen til spanske Almeria og siden er det ikke blevet til meget spilletid for venstre-backen. Men nu kan fremtiden se lidt lysere ud for Michael Jakobsen. Efter Almeria i weekenden fik et nederlag af de helt store, da holdet tabte hele 8-0 til FC Barcelona, hvor Michael Jakobsen i øvrigt heller ikke kom på banen, fik træneren nemlig sparket. Den nye træner er José Luis Oltra, der sidste år rykkede ned med Tenerife, skriver Bold.dk I Viborg ser det anderledes skidt ud for en tidligere AaB'er. Her er Lars Søndergaard blevet fyret, fordi klubben ikke var tilfreds med hverken spil eller resultater. Lars Søndergaard har foruden AaB også været træner i Red Bull Salzburg, Austria Salzburg, Austria Wien, Grazer AK, Wacker Tirol Innsburck og senest Viborg.